[{"text_idx": "#000000", "text": "Datblygwch eich sgiliau dros 12 diwrnod y Nadolig!"}, {"text_idx": "#000001", "text": "Mae gan holl staff a myfyrwyr Prifysgol Aberystwyth fynediad am ddim i LinkedIn Learning, adnodd E-ddysgu a ddarperir gan drydydd parti. Os byddwch yn actifadu eich cyfrif cyn 10 Ionawr 2022, byddwn yn eich cynnwys yn awtomatig mewn raffl lle bydd gennych gyfle i ennill un o ddwy daleb rhodd gwerth \u00a325."}, {"text_idx": "#000003", "text": "Dyma restr o 12 cwrs i chi roi cynnig arnynt dros 12 diwrnod y Nadolig:"}, {"text_idx": "#000006", "text": "Mynediad am ddim i LinkedIn Learning"}, {"text_idx": "#000007", "text": "Rydym yn falch iawn o gyhoeddi bod LinkedIn Learning, adnodd E-ddysgu a ddarperir gan drydydd parti, bellach ar gael yn rhad ac am ddim i holl staff a myfyrwyr Prifysgol Aberystwyth."}, {"text_idx": "#000008", "text": "Mae gan y llwyfan dysgu ar-lein hwn lyfrgell ddigidol helaeth o gyrsiau a fideos byr dan arweiniad arbenigwyr; mae\u2019r rhain yn amrywio o gyrsiau busnes i gynnwys creadigol a thechnolegol. Gallwch felly ei ddefnyddio i ddatblygu eich sgiliau proffesiynol, i ddysgu meddalwedd newydd, ac i archwilio meysydd eraill wrth i chi gynllunio ar gyfer datblygiad personol, academaidd a thwf eich gyrfa."}, {"text_idx": "#000009", "text": "Mae LinkedIn Learning ar gael 24/7 o\u2019ch cyfrifiadur neu ddyfais symudol. Ewch i LinkedIn Learning a mewngofnodwch gyda\u2019ch enw defnyddiwr a\u2019ch cyfrinair Prifysgol Aberystwyth. Gellir dod o hyd i gyfarwyddiadau mewngofnodi yma."}, {"text_idx": "#000010", "text": "Dilynwch y fideo hwn i ddysgu sut i ddechrau arni gyda LinkedIn Learning."}, {"text_idx": "#000011", "text": "Cyfle i ennill taleb gwerth \u00a325"}, {"text_idx": "#000012", "text": "Os byddwch yn actifadu eich cyfrif cyn 10 Ionawr 2022, byddwn yn eich cynnwys yn awtomatig mewn raffl lle bydd gennych gyfle i ennill un o ddwy daleb rhodd gwerth \u00a325."}, {"text_idx": "#000014", "text": "Mae\u2019n bosib eich bod chi wedi clywed am alluoedd digidol yn barod, neu efallai eich bod yn fwy cyfarwydd a\u0302\u2019r term cysylltiedig, sgiliau digidol. Gyda sefydliad diweddar Prosiect Galluoedd Digidol newydd y Brifysgol, mae\u2019n debygol y byddwch chi\u2019n clywed llawer mwy am alluoedd digidol dros y misoedd nesaf."}, {"text_idx": "#000015", "text": "Yn o\u0302l Jisc, mae galluoedd digidol yn arfogi unigolion i allu byw, dysgu a gweithio mewn cymdeithas ddigidol. Yn sgil y pandemig, mae\u2019r amser y mae\u2019r rhan fwyaf ohonom yn ei dreulio ar-lein wedi cynyddu\u2019n sylweddol \u2013 drwy weithio, dysgu, addysgu a rhyngweithio gydag eraill ar-lein."}, {"text_idx": "#000016", "text": "Gwyliwch y fideo byr hwn gan Brifysgol Derby i ddysgu mwy am bwysigrwydd galluoedd digidol."}, {"text_idx": "#000017", "text": "Croeso i\u2019r Blog Galluoedd Digidol newydd!"}, {"text_idx": "#000019", "text": "Bwriad y blog hwn yw cyflwyno\u2019r newyddion diweddaraf am y cyfleoedd a\u2019r datblygiadau ym Mhrosiect Galluoedd Digidol newydd Prifysgol Aberystwyth, prosiect a sefydlwyd ym mis Awst 2021. Mae\u2019r Prosiect Galluoedd Digidol yn cwympo o fewn Gwasanaethau Gwybodaeth ac rydym yn cynnig amrywiaeth o wasanaethau i fyfyrwyr a staff i\u2019ch helpu i asesu, cynllunio a datblygu eich galluoedd digidol."}, {"text_idx": "#000021", "text": "Cadwch lygad allan am ein blog nesaf lle byddwn yn cyflwyno gwybodaeth am Fframwaith Galluoedd Digidol Jisc, fframwaith yr ydym yn ei ddilyn yn agos fel rhan o\u2019r prosiect hwn. Cofiwch hefyd y gallwch danysgrifio i\u2019n blog!"}, {"text_idx": "#000022", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000023", "text": "Tanysgrifiwch i'r blog drwy e-bost"}, {"text_idx": "#000024", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}]